ལོའི་ཟླ་པར་མི་དམངས་རྩོམ་རིག་དཔེ་སྐྲུན་ཁང་ནས་བོད་ཀྱི་ན་གཞོན་རྩོམ་པ་པོ་ཨ་ལེ་ཡི་སྒྲུང་རིང་ཐེངས་དང་པོརྡུལ་འཚུབ་དྭངས་པཞེས་པ་པར་སྐྲུན་བྱསརྗེས་སུ་བརྙན་འཕྲིན་འཁྲབ་གཞུང་དུ་བསྒྱུར་ཞིང་བརྙན་འཕྲིན་དུ་སྒྲིག་སྦྱོར་བྱསཔས།ཀྲུང་གོའི་རྩོམ་རིག་ལས་རིགས་ཐད་ཚ་རླབས་ཆེན་པོ་ཞིག་ལངས།རྩོམ་པ་པོ་དང་དཔྱད་བརྗོད་པའི་དཔྱད་རྩོམ་གཅིག་རྗེས་གཉིས་མཐུད་དུ་སྤེལ་ཞིང་།རྒྱ་ཆེའི་ཀློག་མཁན་མང་ཚོགས་ཀྱིས་དོ་སྣང་ཆེན་པོ་གནང་ཕྱིར།ལོའི་ཟླ་པར་རྒྱལ་ཡོངས་ཀྱི་སྐབས་ལྔ་པའི་མོ་ཏོན་རྩོམ་རིག་བྱ་དགའ་ཐོབ་པ་དང་།བྱ་དགའ་ཐོབ་པའི་གདེང་འཇོག་གི་གཏམ་བཤད་ནང་དུ།བོད་རིགས་ན་གཞོན་རྩོམ་པ་པོ་ཨ་ལེའི་རྡུལ་འཚུབ་དྭངས་པཞེས་པའི་སྒྲུང་རྩོམ་གྱི་ལྟ་ཕྱོགས་ཐུན་མོང་མ་ཡིན་པ་དང་།བོད་ཀྱི་རིག་གནས་ཀྱི་ཤུགས་བསྟན་གོ་དོན་ཟབ་ཅིང་ཕུན་སུམ་ཚོགས་པ་མ་ཟད།ཅུང་ཙམ་སྒྱུ་འཕྲུལ་གྱི་ཉམས་དང་ལྡན་པས་སྒྱུ་རྩལ་གྱི་རྒྱས་འབྱེད་དང་གཅིག་བསྡུའི་ནུས་པ་ཇེ་སྟོབས་སུ་གྱུར་པ་དང་།ཚིག་སྦྱོར་སྙན་ཞིང་གོ་བདེ་ལ་ཡིད་དབང་འཕྲོག་པའི་ནུས་པ་ལྡན་ཞིང་སྒྱུ་རྩལ་གྱི་རྣམ་དཔྱོད་རིག་པས་མཛེས་པར་འདུགཅེས་གསུངས་པ་བཞིན།དེ་ནི་བོད་ཀྱི་དེང་རབས་རྩོམ་རིག་གི་གསར་རྩོམ་ལ་ཐོབ་པའི་རྟགས་མཚན་རང་བཞིན་གྱི་གྲུབ་འབྲས་རེད།དུས་རབས་གསར་པའི་ལོ་འགའི་རིང་།སྐུ་ཞབས་ཨ་ལེ་ལགས་ཀྱིས་ཡང་ལོ་རྒྱུས་སྙན་རྩོམ་རང་བཞིན་གྱི་སྒྲུང་རྩོམ་རིང་མོརི་སྟོངཞེས་པའི་སྒྲུང་རིང་འདི་གསར་རྩོམ་གནངདཀྱུས་སྡེའི་གཏམ་རྒྱུད་ཁག་གསུམཡོད།དེ་ཡང་ཁོང་གི་རྣམ་དཔྱོད་རིག་པའི་རྩལ་ལས་ཐོན་པའི་སྒྲུང་རྩོམ་ཞིག་ཡིན་ཕྱིར།སྤྱི་ཚོགས་སྟེང་མཚན་སྙན་ཆེན་པོ་བྱུང་ཞིང་།ལོའི་རྩོམ་པ་པོ་ཕུལ་བྱུང་བའི་བྱ་དགའ་ཐོབ་པ་དང་།དཔྱད་བརྗོད་ཚོགས་ཆུང་གིས་དཔྱད་གཏམ་གྱི་ཚིག་ཏུ།ཨ་ལེ་ནི་མཐའ་ཁུལ་མི་རིགས་ཀྱི་རིག་གནས་འཚོལ་ཞིབ་པ་དང་སྲུང་སྐྱོང་མཁན་ཞིག་ཡིན།ཁོ་བོའི་སྒྲུང་རྩོམ་ལས་མི་རིགས་ཤིག་གི་རྗེས་རབས་པའི་སྐད་ཆའི་འགྱུར་ལྡོག་མཚོན་པར་དམིགས་པ་དང་།སྐད་ཆ་དེས་དེང་རབས་ཀྱི་ཨ་ལན་མཚོན་བཞིན་ཡོད།ཨ་ལེ་ཡིས་མུ་མཐུད་དུ་ས་གནས་ཤིག་གི་མི་ཚེ་མཚོན་པ་དང་།ཚེ་སྲོག་གསལ་འདོན་བྱེད་པར་མཁོ་བའི་མཛད་སྒོའི་དོན་དུ་རྩོམ་བྲིས་པ་ནི།དུས་རབས་ཀྱི་འཕོ་འགྱུར་ཆེན་པོའི་ཁྲོད་གྲོགས་མེད་ཁེར་རྐྱང་གི་མི་རྣམས་གྲག་མེད་ལྐུག་པའི་གནས་སུ་མི་ལྷུང་བའི་ཆེད་དུ་བརྩོན་པར་ངེསཞེས་གསུངས་པ་དོན་དངོས་དང་མཐུན་པའི་བདེན་གཏམ་དུ་མཐོང་།སྒྲུང་རིངརི་སྟོངབྱ་བར་ལོ་དེའི་ཕུལ་བྱུང་རྩོམ་པ་པོའི་བྱ་དགའ་ཐོབ་རྗེས་ཨ་ལེ་ཡིསངས་རྩོམ་འབྲི་བའི་དམིགས་ཡུལ་ནི་མཐོ་སྒང་འདི་ཇི་འདྲའི་ངོ་མཚར་ཅན་དུ་འུད་བརྗོད་བྱེད་རྒྱུ་དང་།མཐོ་སྒང་དུ་འཚོ་སྡོད་བྱེད་པའི་མི་རིགས་ཀྱི་འཚོ་བ་ཇི་འདྲའི་འཇིག་རྟེན་ལས་འདས་པར་འུད་བརྗོད་བྱེད་པ་མ་ཡིན་པར།དེའི་འཕྲུལ་སྣང་སེལ་བའི་ཆེད་དུ་འཇིག་རྟེན་གྱི་མི་རྣམས་ལ།འདིར་གནས་པའི་མི་རིགས་འདིའི་མི་རྣམས་ནི་མིའི་རིགས་ཀྱི་ཁྱིམ་གཞིས་ཆེན་པོའི་ཁྲོད་ཀྱི་ཁྱིམ་མི་ཞིག་ཡིན་པ་དང་།ཁོ་ཚོ་མི་ཞིག་བྱེད་འདོད་པ་ལས་ལྷའི་བྲན་དུ་འཚོ་བར་འདོད་པ་མ་ཡིན་པ་གསལ་སྒྲོག་བྱེད་རྒྱུ་དེ་ཡིནཞེས་གསུངས་པ་ལྟ་བུའོ།།ཨ་ལེ་ཡིས་ཧ་ཅང་ནན་ཏན་དང་ལྷག་བསམ་རྣམ་དག་གིས་བོད་ཁུལ་གྱི་སྤྱི་ཚོགས་དང་།ལོ་རྒྱུས་རིག་གནས་དང་དངོས་ཡོད་འཚོ་བའི་འགྱུར་ལྡོག་དང་འཕེལ་རྒྱས་ཀྱི་རྣམ་པ་བྲིས་པ་དང་མཚོན་བཞིན་ཡོད་དེ།དཀྱུས་སྡེ་བའི་གཏམ་རྒྱུདལ་བརྟེན་ནས་བོད་ཁུལ་གྱི་སྤྱི་ཚོགས་ལ་ལོ་རྒྱུས་རང་བཞིན་གྱི་འཕོ་འགྱུར་བྱུང་བའི་སྐབས་སུ་མི་རྣམས་འགལ་འདུ་སྣ་ཚོགས་དང་འཐབ་རྩོད་དང་།གདོང་ཐུག་དང་སོམ་ཉིའི་རྒྱ་རུ་ཚུད་པའི་ངང་གཞན་དབང་དང་དཀའ་སྡུག་གི་འོག་ནས་མདུན་ལམ་ལ་འདེམས་ཀ་བྱས་པའི་ལོ་རྒྱུས་མཚོན་པ་མ་ཟད།དེ་མིན་བགེགས་བར་དང་སྡུག་བསྔལ་སྣ་ཚོགས་མྱངས་པའི་ཁོ་ཚོའི་ཡིད་ཀྱི་བདེ་སྡུག་དང་རེ་འདོད་དང་།འཚོ་བ་གསར་པའི་དོན་དུ་དཀའ་སྤྱད་ཀྱི་འཚོལ་སྙེག་དང་ཚེ་སྲོག་གི་མཆོད་པ་ཕུལ་བའི་ཡ་ང་བའི་ལོ་རྒྱུས་མཚོན་ཡོད།དེ་ལས་ལོ་རྒྱུས་ཀྱི་མྱོང་ཚོར་བརྗིད་ཅིང་ཟབ་པ་དང་།འཕོ་འགྱུར་གྱི་སྣང་བ་ཛ་དྲག་ཏུ་ལངས་པ།རྩོམ་པ་པོ་བརྗིད་ཆགས་པའི་དངོས་ཡོད་འཚོ་བར་ཁ་ཕྱོགས་པས།བདེན་དབང་གིས་མི་སེམས་འཕྲོག་ཅིང་།ངོ་མཚར་འཕྲུལ་སྣང་གིས་ཕྱུག་པར་གཏམས་པ།གནའ་བོ་དང་ད་ལྟར་ཉིང་མཚམས་སྦྱར་བས་སྒྱུ་འཕྲུལ་དང་ངོ་མཚར་བའི་སྣང་བ་སྟེར་བ་དང་།དཔྱད་བརྗོད་པ་ཞིག་གིས།གློ་བར་དུ་མེ་ཆེན་པོ་གནམ་ས་ཁེངས་ནས་ནགས་ཚལ་ཐམས་ཅད་མེ་འབར་བ་དེ།ཨ་ལེ་ཡིས་དྲག་པོའི་གསར་བརྗེའི་དཔེར་བཀོད་པ་དང་།ཚོ་ཡུའི་སྒྲུང་དུ་བྲིས་པའི་འབྲུག་ཆར་དྲག་པོ་དང་མཚུངས་པར་རང་བྱུང་གི་མེ་སྐྱོན་ཆེན་པོ་དེ།མིའི་རིགས་འཚོ་གནས་ཐད་ཀྱི་ཤུགས་བསྟན་གྱི་གོ་དོན་ཟབ་པའི་གཏམ་རྒྱུད་ཅིག་ཡིན་ཏེ།མེ་དེ་མི་རྣམས་ཀྱི་སེམས་གཏིང་ནས་འབར་ཏེ་དཀྱུས་སྡེ་ནས་མགོ་བརྩམས་ཤིང་།དཀྱུས་སྡེ་ལས་བརྒལ་ཏེ་ལོ་རྒྱུས་དང་དངོས་ཡོད་ལས་འདས་པ་དང་།མི་དང་རང་བྱུང་བར་འགལ་ཟླར་ལངས་པ་དང་།གནའ་བོ་དང་དེང་རབས་བར་ཕོག་རྡེབ་བྱུང་བ་དང་།མི་གཤིས་དང་འདོད་པའི་སེམས་སྐྱོ་སྣང་ཟབ་མོའི་གནས་སུ་སྐྱེལ་བ་དང་།དེང་རབས་རང་བཞིན་དང་མི་རིགས་རང་བཞིན།སྲོལ་རྒྱུན་རང་བཞིན་བཅས་འགལ་ཕུང་དུ་གྱུར་པ།རང་བྱུང་གི་མེ་དཔུང་གིས་རི་ཀླུང་ཐམས་ཅད་མེར་སྲེག་པ་ནི།དཀྱུས་སྡེ་བའི་ལས་དབང་ཡིན་ལ་མིའི་རིགས་ཡོངས་ཀྱི་ལས་དབང་ཡང་ཡིན།ཞེས་བརྗོད་པ་དོན་ལ་ངེས་པའི་བསླབ་བྱར་སྣང་།ཨ་ལེ་ཡིས་འཇིག་རྟེན་པའི་སྣང་ངོའི་དངོས་ཡོད་དང་འཚོ་བའི་ཁྲོད་ཀྱི་དོན་ཕྲན་ཆུང་ངུ་ཞིབ་ཆར་གཏོད་པ་རྣམས་གྲངས་མེད་ཀྱི་གཏམ་རྒྱུད་སྤེལ་མའི་ནང་དུ་བསྡུས་ཡོད་པ་དང་།འོན་ཀྱང་ཁོང་གིས་དེ་ལྟར་བྲིས་པ་ནི་འཇིག་རྟེན་པ་རྣམ་དག་གི་ཐུན་མོང་གི་དངོས་ཡོད་ཡང་བསྐྱར་མཚོན་པའི་དམིགས་པ་ལས་འདས་ཤིང་།དེ་ལ་དངོས་ཡོད་ཀྱི་རང་བཞིན་ལྡན་ཞིང་དངོས་ཡོད་ལས་འདས་པར་གྱུར་འདུགམི་སྣ་ཆུང་ངུ་དཀྱུས་མ་བྲིས་པ།དཔེར་ན།དཀོན་ལོ་དང་བསམ་གཏན་དཀོན་ལོའི་ཨ་མ་དང་།རིའུ་ཕྲུག་དང་རིའུ་ཕྲུག་གི་ཨ་ཕྱི་དང་།དབྱང་སྲེ་པོ་དང་།ཟླ་ཟེར་དང་།རྟ་གོ་དང་སེར་མོ་སོགས་ཀྱི་མི་སྣའི་སྡུག་བསྔལ་གྱི་ལས་དབང་དང་ལོ་རྒྱུས་བྲིས་ཞིང་།དེ་མིན་རྟ་གོ་དང་གསེར་མོའི་བར་གྱི་མཛའ་བརྩེའི་གཏམ་རྒྱུད་བྲིས་པ་ལ་སོགས་དང་།གཞན་ཡང་གཞིས་ལྷ་དོན་འགྲུབ་ཀྱིས་བླངས་པའི་གནའ་བོའི་སྒྲུང་གླུའི་ཁྲདོ་ཀྱི་ངོ་མཚར་བའི་རི་ཀླུང་གི་རྒྱལ་པོའི་ཁབ་ཀྱི་གཏམ་རྒྱུད་དེ།སྐྱོར་ལུང་གི་གཏམ་རྒྱུད་དང་ཡུལ་གྲུ་དེར་མྱུར་དཔྱད་རྩད་གཅོད་བྱེད་པ་དང་།དེ་ནས་ད་རུང་ལྷ་བ་རྡོ་རྗེ་དང་རྔོན་པ་སྐལ་བཟང་དབང་འདུས་དང་།གཞན་ཡང་།མེ་ཆེན་པོ་དང་།ཨ་ཕྱི་འོད་ཟེར་སྐྱིད་དང་དཀོན་ལོ་ཚེ་ལས་འདས་པ་དང་།དཀོན་ལོའི་འདྲེ་མངོན་པ་ལ་སོགས་པ་གསོན་ཉམས་ལྡན་པའི་མི་སྣ་ཕལ་བ་དེ་དག་གི་སྡུག་བསྔལ་གྱི་ལས་དབང་རིས་སུ་ཐོན་པར་བྲིས་ནས།དངོས་ཡོད་དང་དངོས་ཡོད་ལས་འདས་པ་སྤེལ་མར་མཚོན་པའི་ཐབས་ལ་བརྟེན་ནས་ཡུལ་སྡེ་དེ་གའི་སྤྱི་ཚོགས་འཕོ་འགྱུར་སྐབས་ཀྱི་སྡུག་བསྔལ་གྱི་ལོ་རྒྱུས་གསོན་ཉམས་ལྡན་པའི་སྣང་བརྙན་དུ་བསྐྲུན་པ་དང་།ལྷག་པར་དུ་དེ་ལས་བོད་ཁུལ་གྱི་སྤྱི་ཚོགས་ལོ་རྒྱུས་འཕོ་འགྱུར་བྱུང་བའི་དུས་རབས་ཁྲོད་ཀྱི་འགལ་འདུ་དང་ཟིང་ཆ་དང་སྡུག་བསྔལ་སྣ་ཚོགས་ཀྱི་ལོ་རྒྱུས་དངོས་བྲིས་བྱས་ཡོད་པར་གོར་མ་ཆག་པའོ།།